
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ŠAKIŲ RAJONO SAVIVALDYBĖS ADMINISTRACIJOS DUOMENŲ ATVĖRIMO TAISYKLIŲ PATVIRTINIMO

2021 m. liepos   d.  Nr.
Šakiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos teisės gauti informaciją ir duomenų pakartotinio naudojimo iš valstybės ir savivaldybių institucijų ir įstaigų įstatymo 4 straipsniu, Viešojo sektoriaus duomenų atvėrimo rekomendacijomis, patvirtintomis Lietuvos Respublikos ekonomikos ir inovacijų ministro 2020 m. gruodžio 28 d. įsakymu Nr. 4-1150 „Dėl Viešojo sektoriaus duomenų atvėrimo rekomendacijų patvirtinimo“, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu ir Šakių rajono savivaldybės mero 2021 m. balandžio 7 d. potvarkio Nr. MAK-11 „Dėl kasmetinių atostogų suteikimo Dainiui Grincevičiui“ 2 punktu:
1. T v i r t i n u Šakių rajono savivaldybės administracijos duomenų atvėrimo taisykles (pridedama).
2. P a v e d u :
2.1. Šakių rajono savivaldybės administracijos Bendrųjų reikalų skyriaus vyresniajai sekretorei Irenai Bacevičienei Dokumentų valdymo sistemos priemonėmis su įsakymu supažindinti rajono savivaldybės administracijos skyrių vedėjus, seniūnus, valstybės tarnautojus, neįeinančius į struktūrinių padalinių sudėtį.
2.2. Šakių rajono savivaldybės administracijos skyrių vedėjams su įsakymu supažindinti skyrių darbuotojus.
2.3. Šakių rajono savivaldybės administracijos seniūnijų seniūnams su įsakymu supažindinti seniūnijų darbuotojus.
3. Pripažįstu netekusiu galios Šakių rajono savivaldybės administracijos direktoriaus 2016 m. spalio 4 d. įsakymą Nr. AT-962 „Dėl Šakių rajono savivaldybės administracijos duomenų atvėrimo  taisyklių patvirtinimo“ pripažinimo netekusiu galios.
4. Nurodau šį įsakymą paskelbti Teisės aktų registre (TAR).
Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Bendrųjų reikalų skyrioaus vedėja

